Hevospoika

**Ivar Luik** tai **Hevospoika** on Suomeen jumiin jäänyt Viron tiedustelija.

Kun Ivar ei suostunut kertomaan Myräkälle nimeään, Myräkkä alkoi kutsua häntä Hevospojaksi

## Persoona

Hevospoika on ystävällinen ja empaattinen ihminen. Ainakin niin ystävällinen kuin osaa. Ystävällinen, niin kauan kuin se on helppoa. Hyvinä päivinä hän on hauskaa seuraa. Kömpelö ja näsäviisas. Hyväntahtoinen hölmö, joka yrittää parhaansa. Vaikean hänestä tekee se, ettei hänen tukeensa voi todella luottaa.

Hevospojalla on taipumusta panikoida vaaran hetkellä. Hän välittää muista aidosti, hän todella välittää, mutta hätätilanteessa hän pyrkii pelastamaan vain itsensä. Muiden puolustaminen ei tunnu luonnistuvan häneltä. Oikeastaan hän on valtaosan elämästään kulkenut vahvojen ihmisten varjossa, nauttien heidän suojastaan. Ilman muiden suomaa turvaa hänen on vaikea tulla toimeen. Hevospoika on kokenut paljon ja onkin alituisesti varuillaan. Mitä enemmän läheisiä hän menettää, sitä vaikeampi hänen on päästää uusia ihmisiä elämäänsä.

Hevospoika on epävarma itsestään. Kaikki aina hänen persoonastaan hänen ulkonäköönsä aiheuttaa hänelle häpeää. Hevospoika ei ole itsekään varma, kuinka aktiivisesti hän on yrittänyt kehittää itseään tai hyväksyä itsensä.

## Ulkonäkö

Hevospoika on pieni ja laiha 40-vuotias valkoihoinen mies. Hänellä on vaaleat hiukset ja vihreät silmät. Hevospojalla on hymykuopat ja hänen kasvoissaan on pieniä arpia. Hän käyttää isoja, pyöreitä silmälaseja ja pukeutuu Myräkältä lainattuihin vaatteisiin, jotka ovat liian isot hänelle.

## Taidot ja harrastukset

Hevospoika piirtää antropomorfisia eläinhahmoja ja on taitava tarkka-ampuja.

## Suhteet

### Laura Punavaara

Laura oli Hevospojan ryhmänjohtaja ja mentorihahmo. Hän oli yksipuolisesti ihastunut Lauraan, mutta ei koskaan ottanut asiaa esille, eikä ollut vakavissaan tunteistaan. Lauran surmattua Jolantan Hevospojan maailma mureni ja heidän tavatessa uudestaan Hevospoika kävi Lauran kimppuun. Laura kuitenkin selätti hänet helposti ja määräsi hänet ammuttavaksi.

### Jolanta Rüütel

Jolanta oli Hevospojan morsian. He tapasivat nuorina ja kasvoivat läheisiksi. Jolanta oli aina kaksikon johtaja. Hevospoika värjötteli mieluusti hänen varjossaan ja ihaili naista suuresti. Hän tunsi aina olevansa mitätön naisen rinnalla, mutta ei tehnyt asialle mitään. Jolantan kuolema musersi Hevospojan täysin ja muutti hänen suhtautumistaan kaikkiin ja kaikkeen. Vielä vuosia Jolantan kuoleman jälkeen Hevospoika kuvittelee keskusteluja Jolantan kanssa ja pyrkii tukeutumaan naisen muistoon.

### Myräkkä

Hevospoika on Myräkän tuttava ja entinen asuintoveri. He eivät koskaan tulleet toimeen ja kinastelivat jatkuvasti, mutta Riitasoinnun läsnäolo rauhoitti joukon dynamiikkaa. Kun he luulivat tappaneensa poliisin, Hevospoika panikoi ja vei heidän ainoan autonsa, jättäen Myräkän ja Riitasoinnun varmaan kuolemaan.

Hevospoika ja Myräkkä tapaavat uudestaan kuukausien kuluttua. Vaikka Myräkkä säälii lopulta Hevospoikaa ja yrittää auttaa miestä. Ensin auttamalla hänet puhelimeen ja sitten pelastamalla hänet Lauralta. Hevospoika yrittää myöhemmin tehdä vastapalveluksen viemällä Myräkän Riitasoinnun luokse. He joutuvat kuitenkin vaikeuksiin Jalavan kanssa ja Hevospoika hylkäsi Myräkän uudestaan.

### Markus Jalava

Hevospoika ei tuntenut Jalavaa kauaa, mutta oli erittäin ihastunut häneen. Kun Jalava tajusi Hevospojan tuoneen Kaupungintalolla työskentelevän Myräkän uus-punaisten luokse, Hevospoika jätti Myräkän ja pakeni.

### Sebastian

Sebastian on työntekijä, johon Hevospoika saa yhteyden päästyään vihdoin puhelimeen. Sebastian ei erityisesti osannut auttaa häntä.

## Sukupuoli ja seksuaalisuus

Hevospoika on polyamorinen cis mies (he/him) ja alloromanttinen biseksuaali.